TV-gids Donderdag 27 November 2014
JY LEES NOU TV-gids Donderdag 27 November 2014
17:30 Waardevol (kykNET): Elma pak 'n découpage-projek saam met Ingrid Smit aan en wys jou hoe lekker dit kan wees.
18:30 Villa Rosa (kykNET): Almal verwerk die gebeure van die afgelope paar dae, onbewus daarvan dat Lindie by Isabel gaan aanklop het. Eben wonder of hy nie liewer moet tou opgooi met sy pogings om Carina van Marius te laat vergeet nie. Astrid maak dit duidelik dat sy nie die Villa gaan verlaat nie. 'n Gespanne Liam wag steeds dat sowel Lindie as Astrid hom moet vergoed. Dan gebeur die ondenkbare.
18:30 7de Laan (SABC2): Xander is onder geweldig baie druk, want hy voel almal steun op hom. Sonja het op 'n naam vir haar baba besluit.
19:30 Binnelanders (kykNET): Jana deel haar bekommernisse met Margot, en Zadie kom agter die kap van die byl. Okkie is op die oorlogspad, en Morné doen moeite met 'n ete. Daar is 'n groot uitbarsting tussen Jana en At, en Kobus reël iets spesiaals vir Nagskof.
20:00 Bravo! (kykNET): Die Bravo!-span praat met Bok van Blerk en Brümilda van Rensburg oor hul nuwe fliek, Leading Lady. Soos verlede week kuier hulle steeds in Namibië, dié keer saam met Amor Vittone. Hulle keer dan terug Boland toe vir 'n huldigingskonsert vir die legendariese Ollie Viljoen.
20:30 The Ultimate Braai Master (e.tv): Die vier oorblywende spanne reis na die Buffelsdrift-wildsplaas net buite Oudtshoorn in die Klein-Karoo. Sonder 'n avontuurreis sou dit nie 'n tawwe program wees nie. Dit is die voorlaaste been voor die finale en die spanne jaag om vyf uitdagings te voltooi voor hulle hul vure aan die gang kan kry. Hierdie Karoo-dorpie is bekend vir sy volstruisplase; dus is dit net gepas dat hulle klassieke steak-geregte met 'n volstruis-kinkel moet berei. Twee spanne wat nie die beoordelaars beïndruk nie, kom teen mekaar te staan in 'n uitgerekte uitskakelingsuitdaging. Een van die twee spanne is te uitgeput en emosioneel om te fokus op die op die taak wat voorlê. Ná 'n swak vertoning verloor hulle 'n plek in die topdrie.